section_heading: Životopis
paragraph_text: Rođen je 1944. godine u Martinu, Našice od oca Antuna i matere Slavice r. Ressler. U Našicama je pohađao osnovnu školu i gimnaziju. U Rijeci i Schazu (Austrija) studirao je filozofiju i teologiju. Po završetku studija zaređen je 1970. za svećenika. U Austriji je studirao biologiju u Innsbrucku i doktorirao na području prirodnih znanosti, biokemijske znanosti 1977. godine. Službovao je nekoliko godina u Njemačkoj. Bio je docent na Odjelu za kemiju Sveučilišta Koblenz-Landau. Napisao je brojne knjige i članke koje je objavio u domaćim i inozemnim stručnim publikacijama. Šest godina službovao je u slavonskobrodskom Franjevačkom samostanu Presvetog Trojstva, od 2008. do 2014. godine. Bio je vrlo omiljen u Slavonskom Brodu. Odlukom provincijala premješten je u franjevački samostan u Varaždin. U Slavonskom Brodu objavio je članke i kolumne (Katolički tjednik, Posavska Hrvatska, Brodski vjesnik...) te dao niz intervjua za radijske postaje, SBTV i dr. Mnogo je pridonio brodskoj Matici hrvatskoj i biblioteci Brodski krugovi. Preminuo je u Novom Marofu 26. travnja 2019. godine.<ref>